钦定古今图书集成/明伦汇编/皇极典/第172卷 > 北魏
## 钦定古今图书集成/明伦汇编/皇极典/第172卷 > 北魏

### 前废帝普泰元年诏去皇称帝

按《魏书前废帝本纪》：普泰元年二月己巳，升太极前
殿，群臣拜贺。庚午，诏曰：“朕以眇身临王公之上，夕惕
祗怀，若履冰谷。赖七庙之灵，百辟忠诚之举，庶免坠
殁。夫三皇称皇，五帝云帝，三代称王，迭冲挹也。自秦
之末，竞为皇帝，忌负乘之深殃，垂贪鄙于万叶。予今
称帝，已为褒矣，可普告令知。”